ᱤᱥᱟᱱ ᱠᱤᱥᱟᱱ

ᱤᱥᱟᱱ ᱯᱨᱚᱬᱚᱵᱽ ᱠᱤᱥᱟᱱ (ᱡᱟᱱᱟᱢ ᱑᱘ ᱡᱩᱞᱟᱭ ᱑᱙᱙᱘) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴᱟᱨ ᱠᱟᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱴᱤᱢ ᱞᱟᱹᱜᱤᱫ ᱟᱨ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ ᱨᱮ ᱢᱩᱢᱵᱟᱭ ᱤᱱᱰᱤᱭᱟᱱᱥ ᱞᱟᱹᱜᱤᱫ ᱮ ᱵᱤᱠᱮᱴᱠᱤᱯᱟᱨ ᱟᱨ ᱵᱮᱴᱢᱮᱱ ᱞᱮᱠᱟᱛᱮ ᱮᱱᱮᱡᱼᱟ ᱾ ᱩᱱᱤᱫᱚ ᱢᱟᱨᱪ ᱒᱐᱒᱑ ᱥᱟᱞ ᱤᱝᱞᱮᱱᱰ ᱵᱤᱨᱩᱫᱷ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱨᱮ ᱯᱩᱭᱞᱩ ᱵᱚᱞᱚ ᱮᱱᱟᱭ ᱾ ᱱᱚᱣᱟ ᱰᱚᱢᱮᱥᱴᱤᱠ ᱠᱨᱤᱠᱮᱴ ᱨᱮ ᱡᱷᱟᱨᱠᱷᱚᱸᱰ ᱞᱟᱹᱜᱤᱫ ᱮ ᱮᱱᱮᱡ ᱟ ᱾ ᱩᱱᱤᱫᱚ ᱒᱐᱑᱖ ᱥᱟᱞ ᱟᱱᱰᱟᱨ-᱑᱙ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱤᱱᱤᱡ ᱴᱤᱢ ᱞᱮᱠᱟᱛᱮ ᱢᱩᱬᱛᱮᱱ ᱮ ᱛᱟᱦᱮᱸ ᱠᱟᱱᱟᱭ ᱾

ᱰᱤᱥᱮᱢᱵᱚᱨ ᱒᱐᱒᱒ ᱨᱮ ᱩᱱᱤᱫᱚ ᱵᱟᱝᱞᱟᱫᱮᱥ ᱵᱤᱨᱩᱫᱷ ᱢᱤᱫ ᱫᱤᱱ ᱡᱮᱡᱟᱹᱛᱤᱭᱟᱹᱨᱤ (ODI) ᱢᱮᱪ ᱨᱮ ᱑᱓᱑ ᱵᱚᱞ ᱨᱮ ᱒᱑᱐ ᱨᱟᱱᱮ ᱵᱮᱱᱟᱣ ᱠᱮᱫᱼᱟ, ᱢᱤᱫ ODI ᱡᱚᱲᱟ ᱥᱮᱱᱪᱩᱨᱤ ᱵᱮᱱᱟ ᱭᱤᱡ ᱟᱹᱰᱤ ᱠᱟᱹᱡ ᱩᱢᱚᱨ ᱟᱨ ᱟᱹᱰᱤ ᱛᱟᱹᱯᱤᱥ ᱠᱨᱤᱠᱮᱴᱟᱨᱮ ᱵᱮᱱᱟᱣ ᱮᱱᱟ ᱟᱨ ᱯᱩᱭᱞᱩ ODI ᱥᱮᱱᱪᱩᱨᱤ ᱫᱚ ᱡᱚᱲᱟ ᱥᱮᱱᱪᱩᱨᱤ ᱨᱮ ᱵᱚᱫᱚᱞᱤᱡ ᱯᱩᱭᱞᱩ ᱠᱷᱮᱞᱚᱸᱰᱤᱭᱟᱹ ᱵᱮᱱᱟᱣ ᱮᱱᱟ ᱾

ᱯᱩᱭᱞᱩ ᱡᱤᱭᱚᱱ
ᱤᱥᱟᱱ ᱠᱤᱥᱟᱱᱟᱜ ᱡᱟᱱᱟᱢ ᱫᱚ ᱑᱘ ᱡᱩᱞᱟᱭ ᱑᱙᱙᱘ ᱥᱟᱞ ᱨᱮ ᱵᱤᱦᱟᱨ ᱨᱮ ᱢᱤᱫ ᱵᱷᱩᱢᱤᱦᱟᱨ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱯᱨᱚᱬᱚᱵᱽ ᱠᱩᱢᱟᱨ ᱯᱟᱱᱰᱮ ᱫᱚ ᱯᱟᱴᱱᱟ ᱨᱮ ᱵᱮᱯᱟᱨ ᱠᱷᱚᱱ ᱵᱤᱞᱰᱟᱨ ᱠᱟᱱᱟᱭ ᱾ ᱵᱤᱦᱟᱨ ᱠᱨᱤᱠᱮᱴ ᱮᱥᱚᱥᱤᱭᱮᱥᱚᱱ ᱟᱨ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱠᱚᱱᱴᱨᱚᱞ ᱵᱚᱨᱰ ᱛᱟᱞᱟ ᱨᱮ ᱨᱟᱡᱤᱥᱴᱨᱮᱥᱟᱱ ᱢᱩᱫᱫᱟ ᱠᱷᱟᱹᱛᱤᱨ, ᱤᱥᱟᱱ ᱫᱚ ᱯᱩᱲᱥᱤ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱞᱟᱹᱜᱤᱫ ᱮ ᱠᱷᱮᱞᱚᱸᱰᱮ ᱮᱛᱚᱦᱚᱵ ᱠᱮᱫᱼᱟ ᱾

ᱰᱚᱢᱮᱥᱴᱤᱠ ᱠᱟᱹᱢᱤ
᱖ ᱱᱚᱵᱷᱮᱢᱵᱚᱨ ᱒᱐᱑᱖ ᱥᱟᱞ ᱨᱮ, ᱠᱤᱥᱟᱱ ᱫᱚ ᱒᱐᱑᱖-᱑᱗ ᱨᱚᱬᱡᱤ ᱴᱨᱚᱯᱤ ᱨᱮ ᱫᱤᱞᱞᱤ ᱵᱤᱨᱩᱫᱷ ᱨᱮ ᱒᱗᱓ ᱨᱟᱱᱮ ᱵᱮᱱᱟᱣ ᱠᱮᱫᱼᱟ, ᱦᱮᱯᱨᱟᱣ ᱨᱮ ᱡᱷᱟᱨᱠᱷᱚᱸᱰ ᱞᱟᱹᱜᱤᱫ ᱮ ᱢᱤᱫ ᱠᱷᱮᱞᱚᱸᱰᱤᱭᱟᱹ ᱞᱟᱹᱜᱤᱫ ᱢᱤᱫᱴᱟᱹᱝ ᱱᱟᱣᱟ ᱨᱤᱠᱚᱨᱰᱮ ᱵᱮᱱᱟᱣ ᱠᱮᱫᱼᱟ ᱾ ᱱᱚᱣᱟ ᱒᱐᱑᱗-᱑᱘ ᱨᱚᱬᱡᱤ ᱴᱨᱚᱯᱤ ᱨᱮ ᱡᱷᱟᱨᱠᱷᱚᱸᱰ ᱞᱟᱹᱜᱤᱫ ᱚᱜᱽᱨᱚᱱᱤ ᱨᱟᱱ-ᱥᱠᱚᱨᱚᱨᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱛᱩᱨᱩᱭ ᱢᱮᱪ ᱨᱮ ᱔᱘᱔ ᱨᱟᱱ ᱟᱨ ᱒᱐᱑᱘-᱑᱙ ᱵᱤᱡᱚᱭ ᱦᱟᱡᱟᱨᱮ ᱴᱨᱚᱯᱤ ᱨᱮ ᱟᱨᱮ ᱢᱮᱪ ᱨᱮ ᱔᱐᱕ ᱨᱟᱱ ᱛᱟᱦᱮᱸ ᱠᱟᱱᱟ ᱾

ᱚᱠᱴᱚᱵᱚᱨ ᱒᱐᱑᱘ ᱥᱟᱞ ᱨᱮ, ᱩᱱᱤᱫᱚ ᱒᱐᱑᱘-᱑᱙ ᱫᱮᱣᱫᱷᱟᱨ ᱴᱨᱚᱯᱤ ᱞᱟᱹᱜᱤᱫ ᱤᱱᱰᱤᱭᱟ ᱥᱤ ᱴᱤᱢ ᱨᱮ ᱵᱚᱞᱚ ᱞᱮᱱ ᱛᱟᱦᱮᱸᱫ, ᱩᱱᱤᱫᱚ ᱴᱩᱨᱱᱟᱢᱮᱱᱴ ᱨᱮᱱᱟᱜ ᱯᱷᱟᱭᱱᱮᱞ ᱨᱮ ᱥᱮᱱᱪᱩᱨᱤ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱥᱟᱞ ᱨᱮ, ᱒᱐᱑᱘-᱑᱙ ᱥᱮᱭᱚᱫᱽ ᱢᱩᱥᱛᱟᱠ ᱟᱞᱤ ᱴᱨᱚᱯᱤ ᱨᱮ, ᱩᱱᱤᱫᱚ ᱡᱟᱹᱢᱢᱩ-ᱠᱟᱹᱥᱢᱤᱨ ᱨᱮᱱᱟᱜ ᱵᱤᱨᱩᱫᱷ ᱨᱮ ᱱᱟᱵᱟᱫᱽ ᱥᱮᱱᱪᱩᱨᱤ ᱵᱮᱱᱟᱣ ᱠᱮᱫᱼᱟ ᱾ ᱢᱟᱲᱟᱝ ᱢᱮᱪ ᱨᱮ, ᱢᱟᱱᱤᱯᱩᱨ ᱵᱤᱨᱩᱫᱷ ᱨᱮ, ᱩᱱᱤᱫᱚ ᱴᱩᱨᱱᱟᱢᱮᱱᱴ ᱨᱮ ᱵᱮᱠ-ᱴᱩ-ᱵᱮᱠ ᱥᱮᱱᱪᱩᱨᱤ ᱨᱮᱱᱟᱜ ᱨᱤᱠᱚᱨᱰ ᱵᱮᱱᱟᱣ ᱞᱟᱹᱜᱤᱫ ᱛᱮ ᱱᱟᱵᱟᱫᱽ ᱑᱑᱓ ᱨᱟᱱᱮ ᱵᱮᱱᱟᱣ ᱠᱮᱫᱼᱟ ᱾

ᱚᱜᱚᱥᱴ ᱒᱐᱑᱙ ᱥᱟᱞ ᱨᱮ, ᱩᱱᱤᱫᱚ ᱒᱐᱑᱙-᱒᱐ ᱫᱟᱞᱤᱯ ᱴᱨᱚᱯᱤ ᱞᱟᱹᱜᱤᱫ ᱤᱱᱰᱤᱭᱟ ᱨᱮᱰ ᱴᱤᱢ ᱨᱮ ᱟᱨ ᱚᱱᱟ ᱦᱮᱯᱨᱟᱣ ᱞᱟᱹᱜᱤᱫ ᱚᱠᱴᱚᱵᱚᱨ ᱨᱮ ᱤᱱᱰᱤᱭᱟ ᱮ ᱴᱤᱢ ᱨᱮ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱯᱷᱮᱵᱽᱨᱩᱣᱟᱨᱤ ᱒᱐᱒᱑ ᱥᱟᱞ ᱒᱐᱒᱐-᱒᱑ ᱵᱤᱡᱚᱭ ᱦᱟᱡᱟᱨᱮ ᱴᱨᱚᱯᱤ ᱮᱛᱚᱦᱚᱵ ᱫᱤᱱ, ᱠᱤᱥᱟᱱ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱨᱩᱫᱷ ᱨᱮ ᱑᱗᱓ ᱨᱟᱱᱮ ᱵᱮᱱᱟᱣ ᱠᱮᱫᱼᱟ, ᱱᱚᱣᱟ ᱔᱒᱒ ᱨᱤᱠᱚᱨᱰ ᱥᱠᱚᱨ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾

ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ
᱒᱐᱑᱖ ᱥᱟᱞ ᱨᱮ, ᱠᱤᱥᱟᱱ ᱫᱚ ᱒᱐᱑᱖ ᱟᱭᱤᱯᱤᱮᱞ ᱚᱠᱥᱟᱱ ᱨᱮ ᱜᱩᱡᱽᱨᱟᱛ ᱞᱟᱭᱚᱸᱥ ᱮ ᱠᱤᱨᱤᱧ ᱞᱮᱫᱮᱭ ᱛᱟᱦᱮᱸᱫ ᱾ ᱒᱐᱑᱘ ᱥᱟᱞ ᱨᱮ, ᱩᱱᱤᱫᱚ ᱒᱐᱑᱘ ᱚᱠᱥᱟᱱ ᱢᱩᱢᱵᱟᱭ ᱤᱱᱰᱤᱭᱟᱱ ᱦᱚᱛᱮᱛᱮ ᱠᱤᱨᱤᱧ ᱞᱮᱫᱮᱭ ᱛᱟᱦᱮᱸᱫ ᱾ ᱱᱚᱣᱟ ᱒᱐᱒᱐ ᱥᱤᱡᱚᱱ ᱨᱮ ᱢᱩᱢᱵᱟᱭ ᱞᱟᱹᱜᱤᱫ ᱟᱹᱰᱤ ᱰᱮᱦᱮᱨ ᱨᱟᱱ ᱵᱮᱱᱟᱣ ᱭᱤᱡ ᱠᱷᱮᱞᱚᱸᱰᱤᱭᱟᱹ ᱛᱟᱦᱮᱸ ᱠᱟᱱᱟᱭ, ᱩᱱᱤᱫᱚ ᱑᱔ ᱢᱮᱪ ᱨᱮ ᱕᱑᱖ ᱨᱟᱱᱮ ᱵᱮᱱᱟᱣ ᱠᱮᱫᱼᱟ ᱟᱨ ᱥᱤᱡᱚᱱ ᱚᱠᱛᱚ ᱟᱹᱰᱤ ᱰᱮᱦᱮᱨ ᱪᱷᱟᱠᱠᱟ ᱴᱷᱚᱠᱟᱣ ᱨᱮᱱᱟᱜ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱠᱮᱫᱼᱟ ᱾

᱒᱐᱒᱒ ᱟᱭᱤ.ᱯᱤ.ᱮᱞ ᱠᱷᱚᱱ ᱢᱟᱲᱟᱝ,  ᱠᱤᱥᱟᱱ ᱫᱚ ᱟᱨᱦᱚᱸᱭ ᱢᱩᱢᱵᱟᱭ ᱫᱚ ᱑᱕.᱒᱕ ᱠᱚᱨᱚᱲ (ᱭᱩ.ᱮᱥ. $ ᱑.᱙ ᱢᱤᱞᱤᱭᱚᱱ) ᱛᱮ ᱠᱤᱨᱤᱧ ᱠᱮᱫᱮᱭᱟᱭ, ᱡᱟᱦᱟᱸ ᱫᱚ ᱱᱚᱣᱟ ᱚᱠᱥᱟᱱ ᱨᱮ ᱡᱩᱵᱷᱨᱟᱡᱽ ᱥᱤᱝ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱢᱟᱦᱨᱚᱜᱽ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ ᱵᱮᱱᱟᱣ ᱮᱱᱟ ᱾

ᱡᱮᱡᱟᱹᱛᱤᱭᱟᱹᱨᱤ ᱠᱟᱹᱢᱤ
ᱯᱷᱮᱵᱽᱨᱩᱣᱟᱨᱤ ᱒᱐᱒᱑ ᱥᱟᱞ ᱨᱮ, ᱤᱥᱟᱱ ᱫᱚ ᱤᱝᱞᱮᱱᱰ ᱵᱤᱨᱩᱫᱷ ᱨᱮ ᱟᱡᱟᱜ ᱰᱚᱢᱮᱥᱴᱤᱠ ᱥᱤᱨᱤᱡᱽ ᱞᱟᱹᱜᱤᱫ ᱥᱤᱧᱚᱛ ᱨᱮᱱᱟᱜ ᱴᱣᱮᱱᱴᱤ-᱒᱐ ᱡᱮᱡᱟᱹᱛᱤᱭᱟᱹᱨᱤ (ᱴᱤ᱒᱐ᱤ) ᱴᱤᱢ ᱨᱮ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱟᱡᱟᱜ ᱯᱩᱭᱞᱩ ᱡᱮᱡᱟᱹᱛᱤᱭᱟᱹᱨᱤ ᱠᱚᱞ-ᱟᱯ ᱛᱟᱦᱮᱸ ᱠᱟᱱᱟ ᱾ ᱟᱨ ᱩᱱᱤᱫᱚ ᱑᱔ ᱢᱟᱨᱪ ᱒᱐᱑᱑ ᱥᱟᱞ ᱨᱮ ᱓᱒ ᱵᱚᱞ ᱨᱮ ᱕᱖ ᱨᱟᱱᱮ ᱵᱮᱱᱟᱣ ᱠᱟᱛᱮ ᱯᱩᱭᱞᱩ ᱵᱚᱞᱚ ᱮᱱᱟᱭ ᱾ ᱩᱱᱤᱫᱚ ᱯᱞᱮᱭᱟᱨ ᱚᱯᱷ ᱫᱟ ᱢᱮᱪ ᱨᱮᱱᱟᱜ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱠᱮᱫᱼᱟ ᱾

ᱡᱩᱱ ᱒᱐᱒᱑ ᱥᱟᱞ ᱨᱮ, ᱩᱱᱤᱫᱚ ᱥᱨᱤᱞᱚᱝᱠᱟ ᱥᱮᱱᱚᱜ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮᱱᱟᱜ ᱢᱤᱫ ᱫᱤᱱ ᱡᱮᱡᱟᱹᱛᱤᱭᱟᱹᱨᱤ (ODI) ᱟᱨ T20I ᱴᱤᱢ ᱨᱮ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱡᱩᱞᱟᱭ ᱨᱮ ᱥᱮᱱᱚᱜ ᱡᱷᱚᱜ ᱟᱡᱟᱜ ᱣᱟᱱᱰᱮ ᱯᱩᱭᱞᱩ ᱵᱚᱞᱚ ᱮᱱᱟ, ᱔᱒ ᱵᱚᱞᱚ ᱨᱮ ᱕᱙ ᱨᱟᱱᱮ ᱵᱮᱱᱟᱣ ᱠᱮᱫᱼᱟ ᱾ ᱥᱮᱯᱴᱮᱢᱵᱚᱨ ᱨᱮ ᱩᱱᱤᱫᱚ ᱒᱐᱒᱑ ᱟᱭᱤ.ᱯᱤ.ᱮᱞ ᱠᱚᱲᱟ ᱴᱤ᱒᱐ ᱡᱮᱜᱮᱛ ᱠᱟᱯ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮᱱᱟᱜ ᱴᱤᱢ ᱨᱮ ᱵᱚᱞᱚ ᱞᱮᱱ ᱛᱟᱦᱮᱸᱫ ᱾

ᱚᱠᱴᱚᱵᱚᱨ ᱒᱐᱒᱒ ᱥᱟᱞ ᱨᱮ, ᱠᱤᱥᱟᱱ ᱫᱚ ᱥᱮᱱᱚᱜ ᱡᱷᱚᱜ ᱮᱛᱚᱢ ᱟᱯᱷᱨᱤᱠᱟ ᱵᱤᱨᱩᱫᱷ ᱨᱮ ᱯᱮᱭᱟ ODI ᱢᱮᱪ ᱨᱮᱱᱟᱜ ᱫᱚᱥᱟᱨ ᱢᱮᱪ ᱨᱮ ᱟᱡᱟᱜ ᱢᱤᱫ ᱚᱠᱛᱚ ᱨᱮᱱᱟᱜ ᱠᱟᱹᱢᱤ ᱨᱮᱱᱟᱜ ᱩᱥᱩᱞ ᱥᱠᱚᱨ ᱙᱓ ᱨᱟᱱᱮ ᱵᱮᱱᱟᱣ ᱠᱮᱫᱼᱟ,  ᱚᱱᱟ ᱢᱟᱲᱟᱝ ᱫᱚ ᱩᱱᱤ ᱒᱔ ᱥᱮᱨᱢᱟ ᱑᱔᱕ ᱢᱟᱦᱟᱸ ᱩᱢᱚᱨ ᱨᱮ ᱟᱹᱰᱤ ᱠᱟᱹᱡ ᱩᱢᱚᱨ ᱟᱨ ᱟᱹᱰᱤ ᱛᱟᱹᱯᱤᱥ ᱥᱠᱚᱨᱤᱡ ᱠᱷᱮᱞᱚᱸᱰᱤᱭᱟᱹ ᱵᱮᱱᱟᱣ ᱮᱱᱟ ᱾ ᱥᱤᱧᱚᱛ ᱵᱟᱝᱞᱟᱫᱮᱥ ᱥᱮᱱᱚᱜ ᱚᱠᱛᱚ ᱰᱤᱥᱮᱢᱵᱚᱨ ᱨᱮ ᱢᱤᱫ ᱢᱟᱦᱟᱸ ᱢᱮᱪ ᱨᱮ ᱡᱚᱲᱟ ᱥᱮᱱᱪᱩᱨᱤ ᱾ ᱩᱱᱤᱫᱚ ᱑᱓᱑ ᱵᱚᱞ ᱨᱮ ᱒᱑᱐ ᱨᱟᱱᱮ ᱵᱮᱱᱟᱣ ᱠᱮᱫᱼᱟ, ᱑᱒᱖ ᱵᱚᱞ ᱨᱮ ᱒᱐᱐ ᱨᱟᱱ ᱵᱮᱱᱟᱣ ᱠᱟᱛᱮ ᱠᱨᱤᱥ ᱜᱮᱞ ᱨᱮᱱᱟᱜ ᱑᱓᱘ ᱵᱚᱞ ᱨᱮᱱᱟᱜ ᱨᱤᱠᱚᱨᱰᱮ ᱨᱟᱹᱯᱩᱫ ᱠᱮᱫᱼᱟ ᱾ ᱱᱚᱣᱟ ᱯᱩᱭᱞᱩ ᱣᱟᱱᱰᱮ ᱥᱮᱱᱪᱩᱨᱤ ᱫᱚ ᱡᱚᱲᱟ ᱥᱮᱱᱪᱩᱨᱤ ᱨᱮ ᱵᱚᱫᱚᱞᱤᱡ ᱯᱩᱭᱞᱩ ᱠᱷᱮᱞᱚᱸᱰᱤᱭᱟᱹ ᱦᱚᱸ ᱵᱮᱱᱟᱣ ᱮᱱᱟ, ᱟᱨ ᱣᱟᱱᱰᱮ ᱨᱮ ᱡᱚᱲᱟ ᱥᱮᱱᱪᱩᱨᱤ ᱵᱮᱱᱟᱣ ᱭᱤᱡ ᱯᱩᱱᱤᱡ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:᱑᱙᱙᱘ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱥᱤᱧᱚᱛ ᱢᱤᱫ ᱢᱟᱦᱟᱸ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱥᱤᱧᱚᱛ ᱴᱣᱮᱱᱴᱤ᱒᱐ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱜᱩᱡᱽᱨᱟᱛ ᱞᱟᱭᱚᱸᱥ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱯᱟᱴᱱᱟ ᱠᱷᱚᱱ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱢᱩᱢᱵᱟᱭ ᱤᱱᱰᱤᱭᱟᱱ ᱠᱨᱤᱠᱮᱴᱟᱨ ᱠᱚ
ᱛᱷᱚᱠ:ᱣᱤᱠᱮᱴ ᱠᱤᱯᱟᱨ ᱠᱚ